شت الطفل لما كيكون رضع في العماين اللولة هداك الرضاع وداك الحليب كيساهم فتكوين الشخصية البيولوجية ديالو والنفسية ايضا ولذلك يحرم من الرضاع لا يحرم من النسب تا الثقافة را عندها نفس الشي لما كتكون الثقافة كتعطى للطفل واحد السن اللي يلاه كتكون البصمات الأولى ديال الشخصية ديالو ودوز لو لغة اخرى
هذا خطر عظيم ما تقوليش اودي راني علمتو العربية كي غدير ؟ عندو جوج د الأعمار عندو جوج طفولات ايعيش الطفولة ديالو مرتين. لا يمكنك ان تسبح في النهر مرتين مستحيل
ولذلك وجب تقوية الدرس اللغوي العربي ويعتبر واجبا من الواجبات الدينية الإسلامية يحاسب عنه الأبوان وواجبا من الواجبات الوطنية هادي ظاهرة خطيرة خاصة في فصل الصيف شوف الأطفال كل واحد واش من لغة باش كيلتغ
هذا فرنساوي هذا انجليزي هذا والعربية مجهولة في الوسط ديال الأطفال هذا امر خطير ومدمر للشخصية ولذلك من استطاع ان يستدرك فليستدرك. ويجري يعلم ولادو العربية من جديد هنا في المغرب الحمد لله مازال الأمور احسن. طبعا احسن. شيء طبيعي وشيء قطعي. لأنه وخا العربية الفصحى ضعيفة فعلا في برامج التعليم. ولكن
كاين واحد العنصر ايجابي وهو اللهجة العامية راها الدارجة العامية راه مبعيداش بزاف. من حيث المفاهيم لي كيفهم الثقافة. من حيث المفاهيم الدارجة مبعيداش بزاف على العربية الفصحى ولذلك يا ليت هاد الأطفال لي كيجيو من اوروبا كيتعلمو غي بالدارجة ديال المغرب. العامية. باش يحس بالإنتماء ديالو لبلادو. والكلمات
الألفاظ راه عندها انتماء نفسي. عندا يسحاب لك راه غير كلام عادي وكذا. كل كلمة في اللغة عندها جذور نفسية في شخصية الإنسان فلما يتعلم اللغة الأخرى ولا يعرف للغته الأصلية سبيلا
فهذا اذن عندو انتماء نفسي لوطن اخر. نبداو نكدبو على روسنا عندو انتماء نفسي وجداني وعندو الحنين لوطن اخر. ولذلك كنشاهدو هاد الظاهرة المؤلمة ان الاباء لما كيوصلو سن التقاعد في اوروبا كيبغيو يدخلو ولاد
كيقولو سير بوحدك اذن ما حسش هاداك الإبن بأنها بلادو غي بلاد باه لأن باه هو اللي تزاد هنا هو اللي كبر هنا وهو اللي عندو الثقافة الوطنية والدينية ديال هنا اما الأبناء
قد ضاعوا في اكثر الأحوال مع الأسف مارابح المغرب والو من هاد الجيل هادا مارابح والو حقيقة ماربح والو لأن الربح الكبير ديال البلاد ديال الدين وديال الوطن هو لما يكون عندي واحد فأمريكا ولا يعني فأي مكان فالعالم
فرنسا ولا النجليز ولا البلاد المنخفضة فينما كان ولكن كنحس بيه وعندي الثقة الكاملة لأن النبض ديالو والوجدان ديالو كينهب ولما فعلا يحس بالرغبة في السكينة والراحة يجي لهنا ويجي وما يحسش بأنه غريب الثقافة ديالو غريبة السلوك ديالو غريب
ولهذا ايها المؤمنون راه قضية اللغة راه ماشي خضرة فوق الطعام ليست طرفا بل واجبا وطنيا وقبل ذلك واجبا دينيا اسلاميا كنتحملو فيه المسؤولية ديالنا كاملة ما قديت تعلم العربية الفصحى علمو الدارجة كلمو بالدارجة في بلاد الغرب
وماتخليهش يضيع منو اللسان ديالو ديال الاباء ديالو ديال الاجداد ديالو فإذا ضاع راه خمسين فالمية ديال الشخصية ديالو خمسين فالمية ديال الشخصية ديالو مشات مشات الا ان يرحمه الله
بامرين من عندي ولذلك واحد العدد ديال الشباب مساكن ملي كيكتب لهم الله تعالى الهداية وكيجيو من بلاد الغرب وجايين مهديين كتشوف سبحان الله الوضعية ديالو بحال شي نصراني عاد سلم
اللسان ديالو معدب مع العربية هذا مشكل كبير كيف اذا سيقرأ كتاب الله؟ كيف سيصلي الصلاة لا تقوم الا بالقرآن الكريم وهذا القرآن بلسان عربي مبين ولذلك العنصر الأساسي اللول لي كيتحملو فيه المسلمين مسؤوليتهم
تلقين ابناؤهم لغة الوطن ولغة البلد ولغة الحضارة ديالهم كيفاش يدير يدبر وحايلو لأن هو عرف كيفاش يدير يمشي لهيه. وعرف كيفاش يدير يبني الأسرة لهيه كذلك صرف الإمكانيات المادية الكافية لهذا
لأنه لما كتعلق الأمر بمشروع مادي مكيبقاش يضرب الحساب ديك الساعة للفلوس ولكن لما يتعلق الأمر بالولاد ديالو كيبدا يحسب هذا راه فوق الأمر ديال الولاد هذا راه حساب الله يوم القيامة ستوقف وستسأل عن ذلك اسئلة
العنصر الثاني هو القرآن الكريم القرآن الكريم يعني الأبناء يعني يطلعو ومكيعرفوش القرآن كيسمعو بيه كيما يسمعو بيه النصارى واليهود يعني ويسمي حتى يعني باللغة الاعجمية. الفرنسية والانجليزية. تا اللفظة ديال القرآن لا تستقيم على لسانه
ويتحدث عنه كما يتحدث اي اجنبي عن الدين لأن عمرو ما قراه عمرو ما قراه وربما عمرو ما سمعو حتى السمع فان حصل له احتكاك فكما يحصل لسائر العجمي من غير المسلمين
هذا منكر كبير منكر كبير وجب ان تتحمل مسؤوليتك ايها الأب بان يتعلم ابنك كيف يقرأ القرآن خصو يفتح المصحف وتكون عندو القدرة لقراءة القرآن الكريم. لأن ايها المؤمنون راه القرآن هو رسالة الله. رسالة الله رب
رب السماوات الى الناس اجمعين. كيف تصيغ لنفسك ان تمنع رسالة الله ان تصل الى ولدك واجب عليك باش تكون تأدي البلاغ لي كلفك به الله تعالى مكلف كبير بعد ذلك سيدنا محمد عليه الصلاة والسلام. توصل الرسالة. كيفاش انت كنت مسلم؟ انت كيفاش كنت مسلم؟ الرسالة جاتك من عند والديك
وكل واحد فينا يراجع الحياة ديالو والطفولة ديالو ويذكر بأن الصبغة الإسلامية ديال القلب ديالو تلقاها من هاديك اللحظات الأولى ديال الطفولة ديالو واخا الوالدين كيكونو جهال ولكن كانوا مومنين كانوا مسلمين كيقراو القرآن ولا مكيعرفوش يقراوه كيجيبو الطلبة للدار يقراو القرآن وينصتون ولهم مجالس حول القرآن
حول ذكر الله جل وعلا وداكشي عندو اثر كبير هو اللي كيكون الشخصية ديال الإنسان الى ان يموت انت ماذا اديت من هذا الدور؟ ياك والديك اعطوه لك والديك بلغوه لك. ماذا صنعت لأبنائك انت
فإذا لما كتخوي الساحة شيء طبيعي غادي يعمروها النصارى ولي خصك تلقنو نتا كيلقنوه لو النصارى فكتفاجئ بالإبن ديالك من بعد البلوغ ديالو شخصية اخرى تماما لا انتماء لها لوطن ولا لدين
القرآن الكريم من الأشياء الأساسية لي خصك تبلغها لولادك بشكل كلي او بشكل جزئي يعني ولو صور قلائل على الأقل تعطيه الطريقة باش يتعامل مع القرآن الكريم. يعني يعرف يقرا العربية لي مكتوب بها القرآن الكريم. يعرف يقرأ الى فتح المصحف يعرف يقرأ. الهداية
الله تعالى. ولكن نهار يكتبها الله لما يرجع للقرآن تكون عندو القدرة يرجع. اما لما يبغي يرجع كيلقى راسو بحالا غادي يقرا الشينوية اذن شكون السبب مخلاهش يرجع نتا؟ نتا لي معطيتيهش فرصة